O criză imobiliară pândește la colț. În prezent dintre motoarele economiei românești este sectorul construcțiilor și al imobiliarelor. Din datele Institutului Național de Statistică, volumul lucrărilor de construcții a înregistrat în primele trei luni ale acestui an, o scădere de 7,1% față de aceeași perioadă a anului 2023, atât în serie brută, cât și ajustată în funcție de numărul de zile lucrătoare și de sezonalitate, cu o scădere de 7,9%.
Aceste cifre ridica preocupări și ar putea indica primele semne ale unei crize imobiliare, precizează News.ro.
Astfel, ”Volumul lucrărilor de construcţii, ca serie brută, a scăzut, pe total, cu 7,1%. Pe elemente de structură, scăderi au avut loc la lucrările de construcţii noi (-9%) şi la lucrările de întreţinere şi reparaţii curente (-6,7%). Lucrările de reparaţii capitale au crescut cu 6,7%. Pe obiecte de construcţii, s-au înregistrat scăderi la clădirile rezidenţiale (-34,1%) şi la clădirile nerezidenţiale (-1,6%). Construcţiile inginereşti au crescut cu 6,8%”, arată datele INS.
În perioada analizată, volumul lucrărilor de construcții a înregistrat o creștere semnificativă, cu 9,1% în serie ajustată în funcție de numărul de zile lucrătoare și de sezonalitate. Această creștere a fost evidențiată în special în lucrările de construcții noi (+13,4%) și în lucrările de întreținere și reparații curente (+1,7%). În ceea ce privește obiectele de construcții, volumul lucrărilor a crescut în construcțiile inginerești (+11%) și la clădirile rezidențiale (+6,3%).
Clădirile nerezidențiale au înregistrat o scădere de 10,4%
În plus clădirile nerezidențiale au înregistrat o scădere de 10,4%. În serie brută, volumul lucrărilor de construcții a înregistrat o scădere totală de 3,5%. Analizând pe elemente de structură, s-au înregistrat scăderi la lucrările de întreținere și reparații curente (-7,3%) și la lucrările de construcții noi (-3,5%).
În schimb, lucrările de reparații capitale au înregistrat o creștere de 6,3%. Pe segmentele de obiecte de construcții, s-au înregistrat scăderi la clădirile rezidențiale (-24,7%) și la clădirile nerezidențiale (-10,2%).
În această perioadă, construcțiile inginerești au înregistrat o creștere semnificativă, cu 13,7%. Cu toate acestea, în serie ajustată în funcție de numărul de zile lucrătoare și de sezonalitate, volumul lucrărilor de construcții a înregistrat o scădere totală de 1,2%. Analizând pe elemente de structură, s-au înregistrat scăderi la lucrările de întreținere și reparații curente (-8,1%) și la lucrările de construcții noi (-0,1%).
În schimb, lucrările de reparații capitale au înregistrat o creștere semnificativă de 11,4%. Pe segmentele de obiecte de construcții, volumul lucrărilor de construcții a scăzut atât la clădirile rezidențiale (-22,8%), cât și la clădirile nerezidențiale (-7%). Construcțiile inginerești au înregistrat o creștere de 17,1%.
Sursa: www.capital.ro